om den holdning, der skal indtages på Den Europæiske Unions vegne i det associeringsudvalg, der er nedsat ved Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side for så vidt angår en ændring til aftalens protokol 3 om definition af begrebet "produkter med oprindelsesstatus" og om metoderne for administrativt samarbejde

BEGRUNDELSE

1.Forslagets genstand

Dette forslag vedrører afgørelsen om den holdning, der skal indtages på Unionens vegne i det associeringsudvalg, der er nedsat ved Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side i forbindelse med den påtænkte vedtagelse af associeringsudvalgets afgørelse om ændring af bestemmelserne i protokol 3 til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side for så vidt angår definitionen af begrebet "produkter med oprindelsesstatus" og listen over bearbejdninger eller forarbejdninger, som materialer uden oprindelsesstatus skal undergå, for at visse produkter, der er fremstillet i Det Hashemitiske Kongerige Jordans område, og som er forbundet med yderligere beskæftigelse til syriske flygtninge og jordanere, kan få oprindelsesstatus.

2.Baggrund for forslaget

2.1.Associeringsaftalen mellem EU og Jordan

Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side ("associeringsaftalen mellem EU og Jordan", "aftalen") har til formål at fremme etableringen af bilateral frihandel med Jordan - det første skridt hen imod et bredere regionalt Euro-Middelhavs-frihandelsområde. Associeringsaftalen mellem EU og Jordan har skabt grundlaget for gensidig toldliberalisering af handel på industri- og landbrugsområdet. Ved associeringsaftalen oprettes der et frihandelsområde, hvor Jordan i meget vidt omfang har præferenceadgang til EU, og hvor kun et meget begrænset antal varer ikke kan markedsføres i EU på et told- og kvotefrit grundlag. Jordan har imidlertid ikke draget fordel af den mulighed, som præferenceadgangen er udtryk for, og eksporten fra Jordan til EU forbliver på et vedvarende lavt niveau. Værdien af EU's import fra Jordan er steget fra 314 mio. EUR i 2002 til 357 mio. EUR i 2017 - en stigning på 43,5 mio. EUR eller 14 %. Inden for aftalens levetid har værdien af importen dog svinget. I 2015 nåede importen et rekordhøjt niveau på 386 mio. EUR, men er siden faldet. . Aftalen trådte i kraft den 1. maj 2002.

2.2.Associeringsudvalget EU-Jordan

Associeringsudvalget EU-Jordan er et organ, der er etableret ved associeringsaftalen mellem EU og Jordan, og som er ansvarligt for aftalens gennemførelse. Det har også beføjelse til at træffe afgørelser vedrørende aftalens forvaltning.

2.3.Associeringsudvalget EU-Jordans påtænkte retsakt

Associeringsudvalget EU-Jordan skal vedtage en afgørelse om ændring af betingelserne i afgørelse nr. 1/2016 truffet af Associeringsudvalget EU-Jordan den 19. juli 2016 om ændring af bestemmelserne i protokol 3 til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side for så vidt angår definitionen af begrebet produkter med oprindelsesstatus og listen over bearbejdninger eller forarbejdninger, som materialer uden oprindelsesstatus skal undergå, for at visse produkter, som fremstilles i Det Hashemitiske Kongerige Jordans område, og som er forbundet med yderligere beskæftigelse til syriske flygtninge og jordanere, kan få oprindelsesstatus ("den påtænkte retsakt") Afgørelse nr. 1/2016 fastsatte en målrettet og tidsbegrænset forenkling af de oprindelsesregler, som jordanske eksportører skal overholde for at drage fordel af den lempelige præferenceadgang, som allerede findes under associeringsaftalen mellem EU og Jordan.

Formålet med den påtænkte retsakt er at indføre yderligere ændringer af de krav, der skal opfyldes for at være omfattet af den ordning, der har fundet anvendelse siden ikrafttrædelsen af afgørelse nr. 1/2016.

Den påtænkte retsakt bliver bindende for parterne i overensstemmelse med aftalens artikel 94, stk. 2, hvori følgende fastsættes: "Det udfærdiger sine afgørelser efter fælles overenskomst mellem de to parter. Disse afgørelser er bindende for parterne, der træffer de nødvendige foranstaltninger med henblik på at gennemføre de afgørelser, der er truffet".

3.Den holdning, der skal indtages på Unionens vegne

Den syriske krise og den deraf følgende tilstrømning og langvarige tilstedeværelse af flygtninge har haft en betydelig negativ indvirkning på Jordans økonomi og udgør en vigtig kilde til sårbarhed og forstyrrelser i forhold til Jordans traditionelle handelsmønstre. Dette har påvirket jobskabelse, udenlandske investeringer og turisme.

For at sætte skub i den økonomiske aktivitet i Jordan nåede Associeringsudvalget EU-Jordan den 19. juli 2016 til enighed om en målrettet og tidsbegrænset forenkling af de oprindelsesregler, som jordanske eksportører skal overholde for at drage fordel af den lempelige præferenceadgang, som allerede findes under associeringsaftalen mellem EU og Jordan.

Ordningen for forenklede oprindelsesregler vil gælde i 10 år og omfatter produkter i 52 kapitler i det harmoniserede system. De repræsenterer en lang række forarbejdede produkter og indbefatter både varer, som Jordan i øjeblikket eksporterer i små mængder til EU, og andre, for hvilke der for øjeblikket ikke er nogen handel. De alternative oprindelsesregler, der gøres tilgængelige med denne ordning, er dem, der anvendes af EU ved import fra de mindst udviklede lande (LDC) under EU's "alt undtagen våben"-initiativ (EBA).

For at eksportører kan benytte disse alternative oprindelsesregler skal produktionen finde sted i et eller en af de 18 udvalgte industriområder og udviklingszoner i Jordan og benytte en minimumsprocentdel af syriske flygtninge som arbejdskraft i produktionsanlæggene (15 % i begyndelsen, derefter stigende til 25 % fra det tredje år, dvs. fra den 19. juli 2018). Jordan foreslog de 18 zoner på grundlag af kriterier såsom deres evne til at tiltrække investeringer, tilstedeværelsen af veletablerede industrier, som producerer varer omfattet af initiativet, fattigdomsniveauet og den høje koncentration af arbejdsløse syrere og jordanere, såvel som logistikfaktorer såsom veje, lufthavne og havne.

Der findes interesse på begge sider i forbindelse med ordningen for oprindelsesregler for at give økonomiske aktører yderligere incitament til at benytte ordningen. Hidtil har elleve virksomheder tilmeldt sig ordningen, og fire af dem har eksporteret deres produkter til EU til en samlet værdi af 2,3 mio. EUR.

I den første rapport om gennemførelsen af ordningen for oprindelsesregler fremsatte Jordan en række anmodninger om yderligere ændringer af de kriterier, der skal opfyldes i henhold tilordningen.